|  |
| --- |
|  hr)bj-sa.gifOPĆINSKI GLASNIKSlužbeno glasilo Općine Šandrovac |
| **Izlazi prema potrebi** | **Šandrovac, 01.07.2021** | **GODINA 2021.****BROJ 3** |

SADRŽAJ

* Odluka o plaći i ostalim materijalnim pravima općinskog načelnika općine Šandrovac,
* Odluka o visini naknade za predsjednika Općinskog vijeća Općine Šandrovac,
* Odluka o visini naknade vijećnicima Općinskog vijeća i članovima radnih tijela i drugih osoba koji su nazočni na sjednicama,
* Odluka o izboru Povjerenstva za utvrđivanje i procjenu štete od elementarne nepogode Općine Šandrovac,
* Odluka o imenovanju predstavnika Općine Šandrovac u Skupštini Lokalne akcijske grupe „Sjeverna Bilogora“,
* Odluka o I. izmjenama i dopunama Odluke o osnutku poslovne zone Bjelovarska
* Odluka o povjeravanju poslova upravljanja i održavanja objekta vatrogasnog doma sa spremištem Dobrovoljnom vatrogasnom društvu Šandrovac
* Odluka o pravima dobrovoljnih vatrogasaca koji obavljaju vatrogasne djelatnosti na području Općine Šandrovac te naknade za dobrovoljne vatrogasce i vatrogasne postrojbe na području Općine Šandrovac
* Odluka o uvjetima i načinu spaljivanja poljoprivrednog i drugog gorivog otpada biljnog porijekla na otvorenom prostoru,
* Odluka o imenovanju članova Upravnog vijeća Dječjeg vrtića Šandrovac ispred osnivača,
* Odluka o imenovanju članova Upravnog vijeća Doma za starije i nemoćne osobe Šandrovac ispred osnivača,
* Odluka o prijedlogu članova Nadzornog odbora Šandroprom d.o.o. Šandrovac

**ŠANDROPROM**

* Informacija o izvršenju plana prihoda i rashoda Šandroprom d.o.o. Šandrovac za razdoblje 01.01.2020 do 31.12
* Odluka o imenovanju članova Nadzornog odbora „Šandroprom“ d.o.o.

**OPĆINSKI NAČELNIK OPĆINE ŠANDROVAC**

* Odluka o poništaju natječaja za košnju livada u vlasništvu općine Šandrovac
* Odluka o odabiru ponuditelja povodom natječaja za košnju livada u vlasništvu općine Šandrovac
* Odluka o imenovanju predstavnika Općine Šandrovac u Skupštini Vatrogasne zajednice Općine Šandrovac
* Odluka o imenovanju Stožera civilne zaštite Općine Šandrovac
* Poslovnik o radu Stožera civilne zaštite Općine Šandrovac
* Odluka o pokretanju postupka izrade Provedbenog programa općine Šandrovac za mandatno razdoblje 2021. – 2025. godine
* Odluka o ovlaštenju za izradu Provedbenog programa grada općine Šandrovac za mandatno razdoblje 2021.-2025. godine

Na temelju članka 3. i 6. stavka 2. Zakona o plaćama u lokalnoj i područnoj (regionalnoj) samoupravi („Narodne novine“ broj 28/2010) i članka 34. točka 3. Statuta Općine Šandrovac („Općinski glasnik Općine Šandrovac“ broj 1/2021.) Općinsko vijeće Općine Šandrovac na svojoj 2. sjednici održanoj dana 30.06.2021. godine donosi

**ODLUKU
o plaći i ostalim materijalnim pravima općinskog načelnika općine Šandrovac**

**I. Opće odredbe**

**Članak 1.**

Ovom Odlukom uređuju se plaća i druga prava općinskog načelnika Općine Šandrovac (u daljnjem tekstu: dužnosnik) koja nisu uređena Statutom i drugim općim aktima Općine.

**II. Prava dužnosnika za vrijeme obnašanja dužnosti**

**Članak 2.**

Za vrijeme obnašanja dužnosti dužnosnik ima:

1. pravo na plaću, kada dužnost obavlja profesionalno,

2. pravo na naknadu za rad, kada dužnost obavlja volonterski,

3. pravo na naknadu određenih materijalnih troškova i drugih prava u obnašanju dužnosti.

**Članak 3.**

Plaću dužnosnika, koji svoju dužnost obnaša profesionalno, čini umnožak koeficijenta i osnovice za obračun plaće, uvećan za 0,5% za svaku navršenu godinu staža, ukupno najviše 20%.

Dužnosnik, koji svoju dužnost obavlja profesionalno, ostvaruje i prava iz mirovinskog i zdravstvenog osiguranja, a vrijeme obnašanja dužnosti uračunava mu se u staž osiguranja.

**Članak 4.**

Osnovicu za obračun plaće dužnosnika iz članka 3. ove Odluke, čini osnovica u iznosu od 4.221,76 kuna.

Koeficijent za izračun plaće dužnosnika koji svoju dužnost obnaša profesionalno iznosi:

za općinskog načelnika .. . . . . . . . . . . . ... . . 3,25.

**Članak 5.**

Općinski načelnik, koji dužnost obnaša bez zasnivanja radnog odnosa, ima pravo na naknadu za rad u iznosu od 3.500,00 kuna mjesečno, uvećano za poreze sukladno zakonu.

**Članak 6.**

Za vrijeme obnašanja dužnosti dužnosnik ne podliježe obvezi prisutnosti na radu u propisanom radnom vremenu, te nije dužan opravdavati svoju odsutnost, a za vrijeme odsutnosti ostvaruje pravo na svoju plaću.

**Članak 7.**

Dužnosnik nema pravo na godišnji odmor, tj. ne izdaje mu se rješenje o pravu na godišnji odmor niti ima pravo na naknadu za neiskorišteni godišnji odmor ni po kojoj osnovi, te nema pravo na plaćeni ili neplaćeni dopust, regres, jubilarnu naknadu, otpremninu u slučaju odlaska u mirovinu, božićnicu, kao i ostala prava proizašla iz radnog odnosa.

Dužnosnik ne ostvaruje prava proizašla iz prekovremenoga rada i rada u dane blagdana, neradne dane propisane zakonom i za rad nedjeljom.

Dužnosniku ne pripada pravo na dodatke na plaću (osim uvećanja od 0,5% za svaku navršenu godinu radnog staža, ukupno najviše za 20%), pa tako ni po osnovi stupnja obrazovanja.

**Članak 8.**

Za vrijeme mandata, dužnosnik ima pravo na naknadu materijalnih troškova nastalih u svezi obnašanja dužnosti.

Dužnosnik ima pravo na naknadu putnih i drugih troškova nastalih u vezi s obnašanjem dužnosti (dnevnica za službeno putovanje).

Dužnosnik ima pravo na upotrebu službenog vozila Općine Šandrovac 24 sata dnevno.

Dužnosnik koji ne koristi službeno vozilo ima pravo na naknadu troškova prijevoza.

**Članak 9.**

Dužnosnik ima pravo na korištenje službenog mobilnog uređaja u vlasništvu Općine Šandrovac.

**Članak 10.**

Dužnosnik za vrijeme trajanja mandata ima pravo na osiguranje od posljedica nesretnog slučaja tijekom 24 sata.

**Članak 11.**

Pojedinačna rješenja o visini plaće odnosno naknade za rad i o ostvarivanju drugih prava dužnosnika utvrđenih ovom Odlukom donosi pročelnik Jedinstvenog upravnog odjela Općine Šandrovac.

Protiv rješenja iz stavka 1. ovog članka žalba nije dopuštena, ali se može pokrenuti upravni spor u roku od 30 dana od dana dostave tog rješenja.

**III. Posebna prava**

**Članak 12.**

Dužnosnici koji dužnost obavljaju profesionalno nakon prestanka obnašanja dužnosti ostvaruju pravo na naknadu plaće i staž osiguranja za vrijeme od šest mjeseci (180 dana) od dana prestanka dužnosti i to u visini prosječne plaće, koja im je isplaćivana za vrijeme od šest mjeseci koji su prethodili donošenju odluke o prestanku dužnosti.

**IV. Prijelazne i zaključne odredbe**

**Članak 13.**

Sredstva za ostvarivanje prava određenih ovom Odlukom osiguravaju se u Proračunu Općine Šandrovac.

**Članak 14.**

Stupanjem na snagu ove Odluke prestaje važiti Odluka o plaći i ostalim materijalnim pravima načelnika i zamjenika načelnika („Općinski glasnik Općine Šandrovac“ broj 6/2015, 4/2017, 2/2018, 3/2019).

**Članak 15.**

Ova Odluka stupa na snagu danom donošenja, a objaviti će se u „Općinskom glasniku Općine Šandrovac“.

**KLASA: 110-01/21-01/1**

**URBROJ: 2123-05-01-21-1**

**U Šandrovcu, 30.06.2021. godine**

 ***OPĆINSKO VIJEĆE OPĆINE ŠANDROVAC***

 ***Predsjednik Općinskog vijećA***

**Tomislav Fleković, v.r.**

Na temelju članka 31. stavka 2. Zakona o lokalnoj i područnoj (regionalnoj) samoupravi (“Narodne novine” br. 33/01., 60/01.- vjerodostojno tumačenje, 129/05., 109/07.

125/08., 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Šandrovac („Općinski glasnik Općine Šandrovac“ br. 1/2021), Općinsko vijeće općine Šandrovac na svojoj 2. sjednici održanoj dana 30.06.2021. godine donosi:

**O D L U K U**

**o visini mjesečne naknade za rad predsjednika**

**Općinskog vijeća Općine Šandrovac**

**Članak 1.**

 Predsjedniku općinskog vijeća općine Šandrovac utvrđuje se pravo na mjesečnu naknadu za obavljanje dužnosti u neto iznosu od 750,00 kuna.

**Članak 2.**

 Predsjedniku općinskog vijeća Općine Šandrovac ne pripada naknada za prisustvovanje sjednicama općinskog vijeća.

**Članak 3.**

 Sredstva za naknadu iz članka 1. ove Odluke osiguravaju se u Proračunu Općine Šandrovac.

Isplata naknade vrši se mjesečno, do petnaestog u mjesecu na tekući račun korisnika naknade.

**Članak 4.**

 Ova Odluka stupa na snagu danom donošenja, a objaviti će se u "Općinskom glasniku općine Šandrovac“.

**KLASA: 021-01/21-01/25**

**URBROJ: 2123-05-01-21-1**

**U Šandrovcu, 30.06.2021.**

 **OPĆINSKO VIJEĆE OPĆINE ŠANDROVAC**

 **Predsjednik općinskog vijeća**

 **Općine Šandrovac**

 **Tomislav Fleković, v.r**

 Na temelju članka 31. stavka 2. Zakona o lokalnoj i područnoj (regionalnoj) samoupravi (“Narodne novine” br. 33/01., 60/01.- vjerodostojno tumačenje, 129/05., 109/07.

125/08., 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Šandrovac („Općinski glasnik Općine Šandrovac“ br. 1/2021), Općinsko vijeće općine Šandrovac na svojoj 2. sjednici održanoj dana 30.06.2021. godine donosi:

**O D L U K U**

**o naknadama vijećnika Općinskog vijeća Općine Šandrovac**

 **i članova radnih tijela i drugih osoba koji su nazočni na sjednicama**

**I. UVODNE ODREDBE**

**Članak 1.**

Ovom Odlukom utvrđuje se naknada troškova za rad vijećnika/ica u obavljanju vijećničke dužnosti, te drugim osobama koje se biraju ili imenuju na određene dužnosti u općinskom vijeću Općine Šandrovac ili za obavljanje određenih poslova u općinskom vijeću Općine Šandrovac, a kojima se sredstva za rad osiguravaju u Proračunu Općine Šandrovac, uvjeti pod kojima se ostvaruje pravo na naknadu, način na koji se naknada isplaćuje, kao i druga pitanja vezana uz naknadu troškova za rad.

**Članak 2.**

U smislu članka 1. ove Odluke naknada troškova za rad pripada:

1- vijećnicima Općinskog vijeća,

2- članovima radnih tijela Općinskog vijeća (povjerenstva, odbora i dr.),

3- službenicima Jedinstvenog upravnog odjela kada sjednicama prisustvuju izvan radnog

vremena.

Pravo na naknadu troškova za rad članovi Općinskog vijeća Općine Šandrovac i njihovih radnih tijela te druge osobe ostvaruju kada su prisutni sjednici tijela kojeg su članovi.

**II. NAKNADA TROŠKOVA ZA RAD**

**Članak 3.**

Pravo na novčanu naknadu, osim ako pravo na naknadu nije isključeno posebnom odlukom, utvrđuje se prema funkciji i temeljem evidencija o održanim sjednicama koju vodi Jedinstveni upravni odjel Općine Šandrovac.

Naknada troškova za rad isplaćuje se po sjednici u neto iznosu, kako slijedi:

1. članovima Općinskog vijeća za svako prisustvovanje sjednici općinskog vijeća- 300,00 kuna,

2. članovima radnih tijela, povjerenstava i odbora 100,00 kuna,

3. službenicima JUO općine Šandrovac -za svako prisustvovanje sjednici općinskog vijeća 300,00 kuna,

Osobe iz stavka 2. točke 2. ovog članka ostvaruju pravo samo na jednu naknadu po održanoj sjednici u jednom mjesecu neovisno o broju održanih sjednica u tom mjesecu.

Ako osobe iz članka 2. ove Odluke, istog dana sudjeluju u radu više tijela, ostvaruju pravo na isplatu naknade samo za sudjelovanje u radu jednog tijela.

**III. NAKNADA TROŠKOVA SLUŽBENOG PUTOVANJA**

**Članak 4.**

Članovi Općinskog vijeća Općine Šandrovac i njihovih radnih tijela kad se upućuju na službeno putovanje u zemlji ili inozemstvu imaju pravo na naknadu troškova službenog putovanja: dnevnicu i naknadu troškova prijevoza, odnosno na naknadu troškova za korištenje privatnog automobila u službene svrhe, a prema propisima koji uređuju naknade za službena putovanja za korisnike koji se financiraju iz sredstava Državnog proračuna.

**Članak 5.**

Dnevnica za službeno putovanje obračunava se od vremena polaska na službeno putovanje, do vremena povratka.

Za službeno putovanje 8-12 sati isplaćuje se polovica dnevnice, a za putovanje 12-24 sata isplaćuje se puna dnevnica.

Za odlazak na službeni put, osoba iz članka 2. ove Odluke ima pravo na akontaciju u visini predviđenih ili predvidivih troškova.

**Članak 6.**

Osobe iz članka 2. ove Odluke koje se upućuje na službeni put, temeljem putnog naloga kojeg potpisuje općinski načelnik mogu se koristiti službenim automobilima, a iznimno automobilom u osobnom vlasništvu. U slučaju da se koristi automobilom u osobnom vlasništvu pripada mu naknada troškova u visini neoporezivog iznosa, propisanog Pravilnikom o porezu na dohodak.

**Članak 7.**

Obračun troškova podnosi se u roku od najkasnije tri dana po završenom putovanju, na ovjerenom nalogu za službeno putovanje s priloženim izvornicima računa.

**IV. PRIJELAZNE I ZAVRŠNE ODREDBE**

**Članak 8.**

Naknada utvrđena ovom odlukom ne obračunava se za dužnosnika koji svoju dužnost obnaša profesionalno.

**Članak 9.**

Sredstva za naknade utvrđene ovom Odlukom osiguravaju se u Proračunu Općine Šandrovac.

Isplata naknade vrši se tromjesečno, na temelju Potvrde o prisustvovanju sjednicama, na tekući ili žiro račun korisnika naknade.

**Članak 10.**

Ako se osoba iz članka 2. ove Odluke odrekne naknade u korist neke neprofitne organizacije ili udruge tada se toj udruzi ili organizaciji isplaćuje iznos neto naknade.

**Članak 11.**

Ova Odluka stupa na snagu danom donošenja, a objaviti će se u „Općinskom glasniku Općine Šandrovac.

**KLASA: 021-05/21-01/24**

**URBROJ: 2123-05-01-21-1**

**U Šandrovcu, 30.06.2021**

 **OPĆINSKO VIJEĆE OPĆINE ŠANDROVAC**

 **Predsjednik općinskog vijeća**

 **Općine Šandrovac**

 **Tomislav Fleković, v.r.**

Na temelju odredbe članka 14. Zakona o ublažavanju i uklanjanju posljedica prirodnih nepogoda ( „Narodne novine“ br. 16/19) i članka 34. Statuta Općine Šandrovac („Općinski glasnik Općine Šandrovac“ broj 1/2021), Općinsko vijeće Općine Šandrovac na svojoj 2. sjednici održanoj dana 30.06.2021. donosi:

**O D L U K U**

**o imenovanju Povjerenstva za procjenu šteta od elementarnih nepogoda**

**na području Općine Šandrovac**

**Članak 1.**

U Povjerenstvo za procjenu šteta od elementarnih nepogoda Općine Šandrovac imenuju se:

1. DAMIR KOLAR mag.ing.agr. - predsjednik

2. IVANA FOČIĆ, dipl.iur.- član

3. SANDRA SEDLANIĆ - član

**Članak 2.**

Članovi Povjerenstva iz članka 1.ove Odluke obavljaju sljedeće poslove:

1. utvrđuju i provjeravaju visinu štete od prirodne nepogode za područje općine,

2. unose podatke o prvim procjenama šteta u Registar šteta,

3. unose i prosljeđuju putem Registra šteta konačne procjene šteta županijskom povjerenstvu,

4. raspoređuju dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,

5. prate i nadziru namjensko korištenje odobrenih sredstava pomoći za djelomičnu sanaciju šteta od prirodnih nepogoda prema ovom Zakonu,

6. izrađuju izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavljaju ih županijskom povjerenstvu putem Registra šteta,

7. surađuju sa županijskim povjerenstvom u provedbi zakona,

8. donose plan djelovanja u području prirodnih nepogoda iz svoje nadležnosti,

9. obavljaju druge poslove i aktivnosti iz svojeg djelokruga u suradnji sa županijskim povjerenstvima.

**Članak 3.**

Članovi Povjerenstva za procjenu šteta od elementarnih nepogoda imenuju se na vrijeme od četiri godine.

Sredstva za rad povjerenstva iz članka 1. ove Odluke osiguravaju se u Proračunu Općine Šandrovac.

**Članak 4.**

Stupanjem na snagu ove Odluke prestaje važiti Odluka o imenovanju Povjerenstva za procjenu šteta od elementarnih nepogoda na području Općine Šandrovac (KLASA: 320-21/19-01/1, URBROJ: 2123-05-01-19-1 od 02.08.2019.).

**Članak 5.**

Odluka stupa na snagu danom donošenja, a objaviti će se "Općinskom glasniku Općine Šandrovac“.

**KLASA: 320-01/21-01/2**

**URBROJ: 2123-05-01-21-1**

**U Šandrovcu, 30.06.2021**

 **OPĆINSKO VIJEĆE OPĆINE ŠANDROVAC**

 **Predsjednik općinskog vijeća**

 **Općine Šandrovac**

 ***Tomislav Fleković, v.r.***

Temeljem članka 34. Statuta Općine Šandrovac („Općinski glasnik Općine Šandrovac“ broj 1/2021.), Općinsko vijeće općine Šandrovac na svojoj 2. sjednici održanoj 30.06.2021. godine donosi

**ODLUKU**

**O IMENOVANJU PREDSTAVNIKA OPĆINE ŠANDROVAC**

**U SKUPŠTINI LOKALNE AKCIJSKE GRUPE „SJEVERNA BILOGORA“**

**Članak 1.**

Ovom Odlukom imenuje se Općinski načelnik Općine Šandrovac predstavnikom Općine Šandrovac u Skupštini Lokalne akcijske grupe „Sjeverna Bilogora“.

U slučaju spriječenosti Općinskog načelnika, Općinu Šandrovac predstavljat će njegov privremeni zamjenik.

**Članak 2.**

Ovlašćuje se Općinski načelnik, odnosno njegov privremeni zamjenik u slučaju spriječenosti Općinskog načelnika, da u radu Skupštine Lokalne akcijske grupe „Sjeverna Bilogora“ predstavlja, zastupa i odlučuje u ime Općine Šandrovac.

**Članak 3.**

Stupanjem na snagu ove Odluke prestaje važiti Odluka o imenovanju predstavnika Općine Šandrovac u Skupštini Lokalne akcijske grupe „Sjeverna Bilogora“ (KLASA: 900-01/17-01/1, URBROJ: 2123-05-01-17-1 od 30.06.2017. godine).

Ova Odluka stupa na snagu danom donošenja, a objaviti će se u „Općinskom glasniku Općine Šandrovac“.

KLASA: 900-01/21-01/1

URBROJ: 2123-05-01-21-1

Šandrovac, 30.06.2021

 **OPĆINSKO VIJEĆE OPĆINE ŠANDROVAC**

 **Predsjednik općinskog vijeća**

 **Općine Šandrovac**

 ***Tomislav Fleković, v.r.***

Na temelju članka 5. stavaka 2. Zakona o unapređenju poduzetničke infrastrukture („Narodne novine“ broj 93/13, 114/13, 41/14, 57/18), članka 34. točke 3. Statuta Općine Šandrovac (“Općinski glasnik Općine Šandrovac” broj 01/2021)   Općinsko vijeće Općine Šandrovac na svojoj 2. sjednici održanoj dana 30.06.2021. godine donijelo je sljedeću

**ODLUKU**

**o I. izmjenama i dopunama Odluke o osnivanju Poslovne zone Bjelovarska**

**Članak 1.**

U Odluci o osnivanju Poslovne zone Bjelovarska (KLASA: 302-01/20-01/1, URBROJ:2123-05-01-20-1 od 30.10.2020. – dalje: Odluka) članak 3. mijenja se i glasi:

**“Članak 3.**

Poslovna zona Bjelovarska obuhvaća područje katastarskih čestica upisanih u zk.ul.broj 1505,k.o. Šandrovac:

k.č.br. 1524 u naravi upravna zgrada sa radionicom, proizvodno skladišna hala, skladište jelki i žice, skladišna hala i ekonomsko dvorište u Bjelovarskoj ulici površine 2 jutra i 100čhv,

k.č.br 1525/1 u naravi livada površine 19 čhv,

k.č.br 1525/2 u naravi livada površine 25 čhv,

k.č.br 1526 u naravi livada površine 43 čhv,

k.č.br 1527 u naravi livada površine 1 jutro 169 čhv.

i

katastarske čestice upisane u zk.ul.broj 1,k.o. Šandrovac, i to:

k.č.br. 1560, livada Gradine površine 4262 čhv

Ukupna površina Poslovne zone Bjelovarska iznosi 3 jutra 4618 čhv odnosno 3,39 ha.”

**Članak 2.**

U ostalom dijelu Odluka iz članka 1. postaje nepromijenjena.

**Članak 3.**

 Ova Odluka stupa na snagu osmog dana od dana objave u „Općinskom glasniku Općine Šandrovac“.

**KLASA: 302-01/21-01/1**

**URBROJ:2123-05-01-21-1**

**U Šandrovcu, 30.06.2021.**

 **OPĆINSKO VIJEĆE OPĆINE ŠANDROVAC**

 Predsjednik Općinskog vijećA

 Tomislav Fleković, v.r.

Na temelju članka 34. točka 3. Statuta Općine Šandrovac („Općinski glasnik Općine Šandrovac“, broj 01/2021) Općinsko vijeće Općine Šandrovac na svojoj 2. sjednici održanoj dana 30.06.2021. godine, donijelo je sljedeću

**ODLUKU**

**O POVJERAVANJU POSLOVA UPRAVLJANJA I ODRŽAVANJA OBJEKTA VATROGASNOG DOMA SA SPREMIŠTEM**

**DOBROVOLJNOM VATROGASNOM DRUŠTVU ŠANDROVAC**

**Članak 1.**

Ovom Odlukom Dobrovoljnom vatrogasnom društvu Šandrovac, Bjelovarska 7, 43227 Šandrovac, OIB:91890818111, povjeravaju se poslovi upravljanja i održavanja objekta vatrogasnog doma sa spremištem, izgrađenom na adresi Bjelovarska 7, u Šandrovcu na k.č.br. 1407, k.o. Šandrovac.

**Članak 2.**

Poslovi upravljanja i održavanja objekta vatrogasnog doma sa spremištem, izgrađenom na adresi Bjelovarska 7, u Šandrovcu na k.č.br. 1407, k.o. Šandrovac. uključuju upravljanje i održavanje zgrade vatrogasnog doma ukupne površine 359m2 i pomoćne zgrade (spremišta) 24m2 i upravljanje pripadajućom opremom.

**Članak 3.**

Ovlašćuje se općinski načelnik općine Šandrovac na sklapanje Ugovora o upravljanju i održavanju objekta vatrogasnog doma sa spremištem u Šandrovcu sa Dobrovoljnim vatrogasnim društvom Šandrovac.

**Članak 4.**

Ova Odluka stupa na snagu danom objave u „Općinskom glasniku Općine Šandrovac“.

 **KLASA:406-01/21-01/3**

 **URBROJ:2123-05-01-21-1**

 **U Šandrovcu, 30.06.2021.**

 **OPĆINSKO VIJEĆE OPĆINE ŠANDROVAC**

 Predsjednik Općinskog vijeća

#  Tomislav Fleković, v.r

 Na temelju članka 59. 60. 72. 73. 94. i 96. Zakona o vatrogastvu („Narodne novine“ broj 125/19) i članka 34. Statuta Općine Šandrovac („Općinski glasnik Općine Šandrovac“ br. 1/2021), Općinsko vijeće Općine Šandrovac na svojoj 2. sjednici održanoj 30.06.2021. donijelo je sljedeću:

**ODLUKU**

**o pravima dobrovoljnih vatrogasaca koji obavljaju vatrogasne djelatnosti na području jedinice lokalne uprave te naknade za dobrovoljne vatrogasce i vatrogasne postrojbe na području Općine Šandrovac**

1. **Opće odredbe**

**Članak 1.**

Ovom Odlukom utvrđuju prava dobrovoljnih operativnih vatrogasaca i vatrogasnih postrojbi koje obavljaju vatrogasne djelatnosti na području Općine Šandrovac prema Zakonu o vatrogastvu („Narodne Novine“ broj 125/19).

Prava, obveze i odgovornosti utvrđene ovom Odlukom odnose se na dobrovoljne operativne vatrogasce središnjeg vatrogasnog društva, operativne dobrovoljne vatrogasce ostalih vatrogasnih postrojbi i vatrogasna društva.

**Članak 2.**

 (1) Dobrovoljni vatrogasac u vatrogasnim postrojbama može biti osoba:

– s navršenih osamnaest godina

– koja ima propisanu psihičku i tjelesnu zdravstvenu sposobnost za obavljanje vatrogasne djelatnosti

– koja je osposobljena sukladno odredbama ovoga Zakona

– koja nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)

– koja nije kažnjavana za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

– koja je osposobljena za obavljanje tih poslova.

(2) Sezonski vatrogasac u vatrogasnim postrojbama može biti osoba koja udovoljava uvjetima iz stavka 1. ovoga članka ili osoba koja udovoljava uvjetima za poslove profesionalnog vatrogasca.

(3) Program i način temeljnog osposobljavanja dobrovoljnih vatrogasca propisuje glavni vatrogasni zapovjednik pravilnikom.

**II. Naknade dobrovoljnim vatrogascima na vatrogasnim intervencijama**

**Članak 3.**

(1) Dobrovoljni vatrogasac koji je u radnom odnosu, kad sudjeluje na vatrogasnoj intervenciji za vrijeme radnog vremena, ostvaruje sva prava iz radnog odnosa, a poslodavac ostvaruje pravo na povrat plaće koju je isplatio od jedinice lokalne i područne (regionalne) samouprave na čijem području je obavljena vatrogasna intervencija ili jedinice lokalne i područne (regionalne) samouprave ili Hrvatske vatrogasne zajednice, ovisno o tome koji je vatrogasni zapovjednik izdao zapovijed za angažiranje vatrogasaca.

(2) Dobrovoljni vatrogasac koji je u radnom odnosu, kad sudjeluje na vatrogasnoj intervenciji poslije radnog vremena, tijekom noći dulje od četiri sata, ima pravo na naknadu u dvostrukom trajanju od vremena provedenog na intervenciji, od općine, grada ili Grada Zagreba na čijem je području obavljena vatrogasna intervencija ili jedinice lokalne i područne (regionalne) samouprave ili Hrvatske vatrogasne zajednice, ovisno o tome koji je vatrogasni zapovjednik izdao zapovijed za angažiranje vatrogasaca.

(3) Poslodavac je dužan općini, gradu, Gradu Zagrebu ili Hrvatskoj vatrogasnoj zajednici podnijeti zahtjev za naknadu plaće iz stavka 1. ovoga članka, u roku od 30 dana od dana kad je dobrovoljni vatrogasac bio angažiran, s priloženim obračunom isplaćene plaće za mjesec u kojem je angažiran dobrovoljni vatrogasac te potvrdom o angažiranju dobrovoljnog vatrogasca koju izdaje nadležno dobrovoljno vatrogasno društvo sukladno zapovijedi nadređenog vatrogasnog zapovjednika, a isplatna lista odnosno obračun isplaćene plaće mora biti izrađen sukladno potvrdi o angažiranju.

(4) Dobrovoljni vatrogasac koji nije u radnom odnosu, kad sudjeluje na vatrogasnoj intervenciji ili vatrogasnoj vježbi, ima pravo na naknadu od općine, grada, Grada Zagreba ili Hrvatske vatrogasne zajednice na čijem je području obavljena vatrogasna intervencija odnosno vježba, ovisno o tome koji je vatrogasni zapovjednik izdao zapovijed za angažiranje vatrogasaca.

(5) Visinu naknade iz stavaka 2. i 4. ovoga članka, koja ne može biti manja od prosječne naknade za obavljanje poslova profesionalnog vatrogasca u Republici Hrvatskoj, određuje općinski načelnik, gradonačelnik odnosno gradonačelnik Grada Zagreba te za područje države Hrvatska vatrogasna zajednica.

**III. Prava u slučaju smrti**

**Članak 4.**

(1) Profesionalni i dobrovoljni vatrogasac koji u obavljanju vatrogasne djelatnosti ili prilikom obavljanja vatrogasne djelatnosti izgubi život, sahranit će se u mjestu koje odredi njegova obitelj na trošak Hrvatske vatrogasne zajednice odnosno jedinice lokalne samouprave ovisno u kojoj je vatrogasnoj postrojbi djelovao (u radnom odnosu odnosno članstvu).

(2) Troškom iz stavka 1. ovoga članka smatraju se:

1. troškovi prijevoza posmrtnih ostataka do mjesta sahrane

2. troškovi grobnog mjesta, ako obitelj nema grobno mjesto

3. troškovi uobičajeni u mjestu u kojem se obavlja sahrana.

(3) U slučaju iz stavka 1. ovoga članka, obitelj koju je uzdržavao poginuli vatrogasac ima pravo:

1. na jednokratnu novčanu pomoć u visini posljednje isplaćene netoplaće poginuloga uvećane 12 puta odnosno prosječne netoplaće svih zaposlenih u Republici Hrvatskoj u posljednja tri mjeseca za dobrovoljnog vatrogasca uvećane za 12 puta

2. stambeno zbrinjavanje, ako je prijeko potrebno, po kriterijima koje odredi glavni vatrogasni zapovjednik.

(4) Djeci vatrogasca iz stavka 1. ovoga članka Hrvatska vatrogasna zajednica odnosno jedinica lokalne i područne (regionalne) samouprave osigurat će potporu za redovito školovanje, ovisno tko je naredio izlazak na intervenciju, u najvišem neoporezivom iznosu potpore utvrđene propisima o porezu na dohodak.

**IV. Prava u slučaju ozljede**

**Članak 5.**

(1) Profesionalnom i dobrovoljnom vatrogascu kod kojeg se, zbog ozljede koja je nastupila u obavljanju vatrogasne djelatnosti ili prilikom obavljanja vatrogasne djelatnosti, u postupku ocjene radne sposobnosti odnosno u postupku po zahtjevu za priznavanje prava na naknadu zbog tjelesnog oštećenja, utvrdi tjelesno oštećenje od najmanje 80 % i koji ostvari pravo na invalidsku mirovinu, ima pravo na jednokratnu novčanu pomoć u visini posljednje isplaćene netoplaće uvećane 24 puta.

(2) Djeci vatrogasca iz stavka 1. ovoga članka Hrvatska vatrogasna zajednica odnosno jedinica lokalne i područne (regionalne) samouprave osigurat će potporu za redovito školovanje, ovisno tko je naredio izlazak na intervenciju, u najvišem neoporezivom iznosu potpore utvrđene propisima o porezu na dohodak.

 V. **Odgovornost za štetu**

**Članak 6.**

(1) Za štetu koju vatrogasac počini trećim osobama u obavljanju vatrogasne službe ili prilikom obavljanja vatrogasne službe odgovara Republika Hrvatska odnosno jedinica lokalne i područne (regionalne) samouprave, ovisno na kojoj je vatrogasnoj intervenciji počinio štetu (državnoj, županijskoj ili lokalnoj).

(2) Nema odgovornosti za štetu koju vatrogasac počini trećim osobama iz stavka 1. ovoga članka ako se dokaže da je šteta posljedica zakonite primjene javnih ovlasti utvrđenih ovim Zakonom.

(3) Republika Hrvatska odnosno jedinica lokalne i područne (regionalne) samouprave, ovisno na kojoj je vatrogasnoj intervenciji počinjena šteta (državnoj, županijskoj ili lokalnoj), odgovara za štetu koju je prouzročila opasna stvar, ako je opasna stvar bila u vlasništvu Republike Hrvatske ili vatrogasne postrojbe i ako je štetu počinio vatrogasac.

(4) Vatrogasac je dužan nadoknaditi štetu koju u obavljanju vatrogasne djelatnosti ili u svezi s obavljanjem vatrogasne djelatnosti namjerno ili krajnjom nepažnjom nanese Republici Hrvatskoj ili jedinici lokalne i područne (regionalne) samouprave odnosno vatrogasnoj postrojbi u kojoj radi ili djeluje.

(5) U postupku utvrđivanja teže povrede vatrogasne službe odlučit će se o naknadi štete nastale Republici Hrvatskoj ili jedinici lokalne i područne (regionalne) samouprave odnosno vatrogasnoj postrojbi u kojoj radi ili djeluje.

(6) Vatrogasac se može u cijelosti ili dijelom osloboditi odgovornosti za nastalu štetu ako je do nje došlo postupanjem po nalogu nadređenog rukovoditelja odnosno zapovjednika, pod uvjetom da ga je vatrogasac prethodno pisano ili usmeno upozorio da će provedbom naloga nastati ili da bi mogla nastati šteta.

(7) Vatrogasac koji je odgovoran za štetu počinjenu krajnjom nepažnjom može se iz opravdanih razloga djelomično ili u cijelosti osloboditi obveze naknade štete.

(8) Smatrat će se da postoje opravdani razlozi u smislu stavka 7. ovoga članka ako je šteta nastala obavljanjem vatrogasne djelatnosti, zbog znatnih napora u obavljanju vatrogasne djelatnosti ili pod okolnostima kada je štetu bilo teško izbjeći.

(9) Utvrđivanje postojanja razloga iz stavka 7. ovoga članka provodi povjerenstvo od tri člana koje imenuje glavni vatrogasni zapovjednik.

(10) Povjerenstvo iz stavka 9. ovoga članka, nakon provedenog postupka, predlaže odluku koju donosi glavni vatrogasni zapovjednik.

**VI. Naknada troškova na vatrogasnim intervencijama izvan svog područja odgovornosti i djelovanja**

**Članak 7.**

(1) Dobrovoljno vatrogasno društvo ili profesionalna vatrogasna postrojba u gospodarstvu koja je intervenirala na događaju izvan svog područja odgovornosti i djelovanja, a na temelju zapovijedi nadređenog zapovjednika, ima pravo na naknadu nastalih troškova.

(2) Troškove nastale na vatrogasnoj intervenciji na temelju zapovijedi županijskog vatrogasnog zapovjednika, uz prethodno traženje gradskog, područnog odnosno općinskog vatrogasnog zapovjednika, snosi jedinica lokalne samouprave na području koje je vatrogasna intervencija obavljena.

(3) Troškove nastale na vatrogasnoj intervenciji na temelju zapovijedi glavnog vatrogasnog zapovjednika uz prethodno traženje županijskog vatrogasnog zapovjednika snosi jedinica područne (regionalne) samouprave na području koje je intervencija obavljena.

(4) Ako je proglašena katastrofa, sredstva za naknadu troškova intervencije, na temelju zapovijedi glavnog vatrogasnog zapovjednika, osiguravaju se u državnom proračunu.

(5) Javne vatrogasne postrojbe čiji su profesionalni vatrogasci uključeni izvan područja za koje je osnovana ima pravo na naknadu svih nastalih troškova, osim plaće uključenih vatrogasaca koja je sufinancirana iz državnog proračuna.

 **VII. Prijelazne i završne odredbe**

**Članak 8.**

Ova Odluka stupa na snagu osmog dana od dana objave u "Općinskom glasniku općine Šandrovac“.

**KLASA:810-01/21-01/1**

**URBROJ: 2123-05-01-21-1**

 **Šandrovac, 30.06.2021.**

 **OPĆINSKO VIJEĆE OPĆINE ŠANDROVAC**

 **Predsjednik općinskog vijeća**

 **Općine Šandrovac,**

 **Tomislav Fleković, v.r.**

 Na temelju članka 4. stavka 2. i članka 14. Zakona o zaštiti od požara („Narodne novine“ broj 92/2010), članka 30. Pravilnika o zaštiti šuma od požara (Narodne novine br. 33/2014) članka 34. točke 3. Statuta Općine Šandrovac (“Općinski glasnik Općine Šandrovac“ broj 1/2021.), Općinsko vijeće Općine Šandrovac na svojoj 2. sjednici održanoj dana 30.06.2021. donijelo je sljedeću:

**ODLUKU**

**o uvjetima i načinu spaljivanja poljoprivrednog**

**i drugog gorivog otpada biljnog porijekla na otvorenom prostoru**

# I. Opće odredbe

**Članak 1.**

 Ovom Odlukom utvrđuju se mjere i postupci zaštite od požara na poljoprivrednom i šumskom zemljištu, okućnicama i naseljima, kod spaljivanja korova, trave i drugog otpadnog materijala biljnog porijekla u slučajevima kada bi propuštanje tih mjera nanijelo štetu poljoprivrednim ratarskim kulturama, nasadima, vinogradima, voćnjacima, šumama, nadzemnim elektroenergetskim, telekomunikacijskim i plinskim instalacijama i uređajima, ogradama i zgradama od zapaljivog materijala i ugrozilo odvijanje cestovnog prometa stvaranjem dimne zavjese, ugrožavajuči zdravlje stanovništva.

**Članak 2.**

 Prava, obveze i odgovornosti utvrđene ovom Odlukom odnose se na vlasnike, posjednike, zakupce, ovlaštenike, odnosno neposredne korisnike poljoprivrednog zemljišta, na fizičke i pravne osobe koje nisu vlasnici poljoprivrednih površina, a vrše spaljivanje korova i drugog zapaljivog materijala na otvorenom prostoru i poljoprivrednim površinama.

**Članak 3.**

 Spaljivanje suhe trave, korova, raslinja i biljnih otpadaka u smislu ove Odluke je uništavanje istih pripaljivanjem vatre i kontrola izgaranja dok se vatra u potpunosti ne ugasi, a bez opasnosti za nastanak i širenje požara i ugrožavanje života, ljudi i imovine vatrom i dimom. Sav otpad koji nije biljnog podrijetla zabranjen je za spaljivanje (plastika, guma, tekstil i sl.)

**II. Mjere zaštite od požara**

**Članak 4.**

 Poljoprivredni i drugi srodni otpad može se spaljivati u vremenu od 01.rujna do 31. ožujka u vremenu od 7,00 do 18,00 sati pod slijedećim uvjetima:

1. da se prije početka spaljivanja površina na kojoj se obavlja spaljivanje izolira od ostalih površina na načina da se izoru najmanje tri brazde kako bi se onemogućilo širenje požara ili navedeno izvršiti na neki drugi način,
2. da su vremenske prilike pogodne za spaljivanje, bez vjetra, a za vrijeme spaljivanja izvršitelj ovih radova dužan je osigurati stalno prisustvo punoljetnih osoba sposobnih za gašenje požara,
3. spaljivanje se ne smije obavljati na udaljenosti manjoj od 100 metara od stogova slame i sijena, te gospodarskih i drugih objekata u kojima je uskladišteno sijeno, slama i drugi zapaljivi materijal, od stambenih objekata i prometnica- državnih cesta, županijskih i lokalnih cesta, te od ulica unutar naselja i nerazvrstanih cesta ( osim zemljanih putova),
4. spaljivanje se ne smije obavljati u trasama elektroenergetskih vodova,
5. spaljivanje se ne smije obavljati na udaljenosti manjoj od 200 metra od ruba šumskih površina ili površina pod poljoprivrednim kulturama ako su iste u fazi zriobe, 800 metara od plinskih i naftnih bušotina
6. potrebno je poduzeti i ostale preventivne mjere prema specifičnosti situacije, a u cilju sprečavanja nastanka i širenja požara,
7. slučajevi spaljivanja poljoprivrednog i drugog otpada na površinama većim od 200 m2 obavezno se prijavljuju Dobrovoljnom vatrogasnom društvu Šandrovac (stožernom društvu),

 U slučajevima požarnih opasnosti općinski načelnik može donijeti odluku o zabrani spaljivanja poljoprivrednog i drugog otpada i u razdoblju od 01.rujna do 31. ožujka, te o istoj zabrani pravovremeno obavijestiti javnost.

**Članak 5.**

 Zabranjeno je spaljivanje poljoprivrednog otpada i korova na poljoprivrednim površinama i ostalom otvorenom prostoru i to :

1. u razdoblju od 1. travnja do 31. kolovoza
2. za vrijeme jakog vjetra i noću od 19.00 do 05,00 sati u razdoblju od 01. rujna do 31. ožujka,
3. subotom i nedjeljom u razdoblju od 01. rujna do 31. ožujka.

**Članak 6.**

 Spaljivanje poljoprivrednog i drugog otpada uz šumski pojas i površine pod poljoprivrednim kulturama na udaljenosti najmanje 200 metara od šumskih površina i površina pod poljoprivrednim kulturama, mora se prijaviti Dobrovoljnom vatrogasnom društvu Šandrovac (stožernom društvu) na broj 193 ili 874-135.

**Članak 7.**

 Prijave iz članka 6. ove Odluke moraju sadržavati:

1. naziv odnosno ime i prezime osobe podnosioca prijave
2. sjedište odnosno mjesto prebivališta i adresu, te broj mobitela
3. naziv površine, lokaciju i kratki opis mjesta gdje se namjerava obaviti spaljivanje
4. opis poljoprivrednog i drugog otpada koji se namjerava spaljivati
5. datum i vrijeme kada se namjerava obaviti spaljivanje,
6. požarno- preventivne mjere koje se namjerava poduzeti prije, u toku i po završetku spaljivanja otpada

 Prijave iz stavka 1. ovog članka podnosilac je dužan podnijeti 5 dana prije nego što namjerava obaviti spaljivanje.

**Članak 8.**

 Spaljivanje većih količina poljoprivrednog i drugog gorivog otpada biljnog porijekla na poljoprivrednim površinama i ostalim otvorenim površinama iz članka 6. ove Odluke može se vršiti samo uz prethodno odobrenje koje izdaje zapovjednik ili zamjenik zapovjednika Dobrovoljnog vatrogasnog društva Šandrovac (stožernog društva).

 Odobrenje iz stavka 1. ovog članka izdaje se na temelju podnesene prijave iz članka 7. ove Odluke.

**Članak 9.**

 Pravne i fizičke osobe nakon pribavljenog odobrenja za obavljanje spaljivanja gorivog otpada dužni su o vremenu i mjestu obavljanja ovih radova obavijestiti Dobrovoljno vatrogasno društvo Šandrovac (stožerno društvo) i to najkasnije 48 sati prije početka spaljivanja.

 Obavijest iz stavka 1 ovog članka dostavlja se u pisanom obliku ili iznimno telefonom.

**Članak 10.**

Dobrovoljno vatrogasno društvo Šandrovac (stožerno društvo) neće izdati odobrenje za obavljanje predmetnih radova ako prethodno nisu ispunjeni uvjeti propisani člankom 4. ove Odluke, te će rješenjem zabraniti spaljivanje.

**Članak 11.**

 Vlasnici odnosno korisnici vrtova, voćnjaka, vinograda i drugih manjih površina na kojima ne postoji mogućnost prenošenja požara na susjedne parcele i objekte, mogu spaljivati korov i druge poljoprivredne otpatke bez odobrenja iz članka 7. ove Odluke samo u vrijeme kada je to dozvoljeno od 01. rujna do 31.ožujka, u vremenu od 07.00 do 18.00 sati.

 Ovo spaljivanje može se obaviti ako su prethodno ispunjeni uvjeti propisani člankom 4. ove Odluke.

**Članak 12.**

 Osobe koje su obavile spaljivanje poljoprivrednog i drugog otpada na otvorenom prostoru dužne su mjesto spaljivanja pregledati i nastale produkte gorenja u potpunosti ugasiti kako se vatra ne bi proširila na susjedne parcele.

 U slučaju nepoštivanja odredbi ove Odluke, osoba koja je izazvala požar dužna je snositi troškove nastale intervencijom Dobrovoljnog vatrogasnog društva Šandrovac (stožernog društva) i drugih nadležnih službi.

**III. Nadzor**

**Članak 13.**

 Nadzor nad provedbom mjera utvrđenih ovom Odlukom obavljati će MUP, Policijska uprava Bjelovarsko-bilogorska, Inspekcijska služba za zaštitu od požara, Poljoprivredna inspekcija Ministarstva poljoprivrede, Šumarska i lovna inspekcija Ministarstva regionalnog razvoja koji su ovlašteni za pokretanje prekršajnog postupka.

 U nadzoru sudjeluju i ovlašteni djelatnici pravnih osoba koje upravljaju i gospodare šumama, ovlaštene osobe Dobrovoljnog vatrogasnog društva Šandrovac (stožernog društva), komunalni redar općine Šandrovac, a u smislu dojave o nastalom požaru-šteti i povredi odredaba ove Odluke, te prikupljanju podataka o identitetu osoba koje su povredu izvršile.

**IV. Kaznene odredbe**

**Članak 14.**

 Novčanom kaznom od 5.000,00 do 10.000,00 kuna kazniti će se za prekršaj pravna osoba:

1. ako obavlja spaljivanje suprotno odredbama članka 4. ove Odluke,
2. ako vrši spaljivanje suprotno odredbama članka 5. ove Odluke,
3. ako vrši spaljivanje bez prethodno dobivenog odobrenja iz članka 8. ove Odluke
4. ako ne obavijesti Dobrovoljno vatrogasno društvo Šandrovac (stožerno društvo) (članak 9. ove Odluke)
5. ako napusti mjesto spaljivanja prije nego što poduzme odgovarajuće mjere u smislu članka 12. ove Odluke

 Za prekršaj iz stavka 1. ovog članka novčanom kaznom od 500,00 do 1.000,00 kn kaznit će se odgovorna osoba u pravnoj osobi .

**Članak 15.**

Novčanom kaznom od 500,00 do 1.000,00 kn kaznit će se za prekršaj fizička osoba :

1. ako spaljuje poljoprivredni ili drugi otpad u vrtovima , voćnjacima i drugim otvorenim površinama u naseljenim mjestima suprotno odredbama članka 11. ove Odluke,
2. ako vrši spaljivanje suprotno odredbama ove Odluke,
3. ako vrši spaljivanje bez prethodno pribavljenog odobrenja iz čl. 8. ove Odluke,
4. ako ne obavijesti Dobrovoljno vatrogasno društvo Šandrovac (stožerno društvo)

(članak 9. ove Odluke),

1. ako napusti mjesto spaljivanja prije nego što se uvjeri da su nastali produkti gorenja u potpunosti ugašeni ( članak 12., ove odluke)

**Članak 16.**

Sankcije prema Zakonu o zaštiti od požara ( Narodne novine, broj 92/10), članak 61,

(1)Novčanom kaznom u iznosu od 15.000,00 do 150.000,00 kuna ili kaznom zatvora do 60 dana kaznit će se za prekršaj fizička osoba koja izazove požar. Osoba koja izazove požar iz nehaja kaznit će se za prekršaj novčanom kaznom od 2.000,00 kn do 15.000,00 kn (članak 8. stavak 3.).
(2) Novčanom kaznom u iznosu od 15.000,00 do 150.000,00 kuna kaznit će se za prekršaj pravna osoba koja propustom izazove požar (članak 8. stavak 3.).
(3) Novčanom kaznom u iznosu od 2.000,00 do 15.000,00 kuna kaznit će odgovorna osoba u pravnoj osobi za prekršaj iz stavka 2. ovoga članka.
(4) Ministarstvo vodi evidenciju osoba koje su kažnjene za prekršaj iz stavka 1. ovoga članka.

Nepromišljenim spaljivanjem može se počiniti i kazneno djelo dovođenja u opasnost života i imovine opasnom radnjom ili sredstvom za koje se može izreći kazna zatvora do tri godine, ako je djelo počinjeno iz nehaja. Ako je počinjeno s namjerom propisana je kazna zatvora od šest mjeseci do pet godina, ovisno o posljedicama.

**Članak 17.**

Stupanjem na snagu ove Odluke prestaje važiti Odluka o uvjetima i načinu spaljivanja poljoprivrednog i drugog gorivog otpada biljnog porijekla na otvorenom prostoru (KLASA:810-01/17-01/1, URBROJ: 2123-05-01-17-1 od 30.06.2017.).

**Članak 18.**

Ova Odluka stupa na snagu osmog dana od dana objave u „Općinskom glasniku Općine Šandrovac“.

**KLASA:810-01/21-01/2**

**URBROJ: 2123-05-01-21-1**

 **Šandrovac, 30.06.2021.**

 **OPĆINSKO VIJEĆE OPĆINE ŠANDROVAC**

 **Predsjednik općinskog vijeća**

 **Općine Šandrovac,**

 **Tomislav Fleković, v.r.**

Na temelju članka 34. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19), članka 29. Statuta Dječjeg vrtića „Šandrovac“ (KLASA:601-02/20-01/1, URBROJ: 2103-80-20-3 od 19. kolovoza 2020. godine) te članka 34. točke 13. Statuta Općine Šandrovac („Općinski glasnik Općine Šandrovac“, broj 01/2021 Općinsko vijeće Općine Šandrovac na svojoj 2. sjednici održanoj dana 30.06.2021. godine, donijelo je sljedeću

**O D L U K U**

**o imenovanju članova Upravnog vijeća Dječjeg vrtića „Šandrovac“**

**iz reda osnivača**

**Članak 1.**

U Upravno vijeće Dječjeg vrtića Šandrovac iz reda osnivača imenuju se:

1. Katarina Blažeković, mag.oec.iz Ravneša, Ravneš 12; OIB: 24352024447,

2. Tajana Martinčević, mag.paed.relig.et.catech. iz Šandrovca, Doljani 13, OIB: 71279468637,

3. Ana Kraljić, mag.bibl. i mag.philol.russ. iz Šandrovca, Vinogradska 19, OIB: 75570928710.

# Članak 2.

Mandat članova Upravnog vijeća iz članka 1. ove Odluke traje do 18. kolovoza 2024. godine.

# Članak 3.

Ova Odluka stupa na snagu danom donošenja, a objaviti će se u „Općinskom glasniku Općine Šandrovac“.

 **KLASA:601-02/21-01/2**

 **URBROJ:2123-05-01-21-1**

 **U Šandrovcu, 30.06.2021.**

 *OPĆINSKO VIJEĆE OPĆINE ŠANDROVAC*

 Predsjednik općinskog vijeća:

 *Tomislav Fleković, v.r.*

Na temelju članka 151. stavak 1. Zakona o socijalnoj skrbi (“Narodne novine” broj 157/13, 152/14, 99/15, 52/16, 16/17, 130/17, 98/19, 64/20, 138/20) i članka 34. točka 13. Statuta Općine Šandrovac („Općinski glasnik Općine Šandrovac“ broj 1/2021), Općinsko vijeće Općine Šandrovac na svojoj 2. sjednici, održanoj 30.06.2021. godine, donijelo je

ODLUKU

 o imenovanju članova Upravnog vijeća

 Doma za starije i nemoćne osobe Šandrovac

**iz reda predstavnika osnivača**

Članak 1.

Na dužnost članova Upravnog vijeća Doma za starije i ne­moćne osobe Šandrovac iz reda predstavnika osnivača Općine Šandrovac imenuju se:

1. Ivana Fočić, dipl.iur., Vladimira Nazora 16a, Bjelovar, OIB:53354284929,
2. Stjepan Kos, mag.oec., Bjelovarska 12, Šandrovac, OIB: 24824332015,
3. Kristijan Žager, bacc.ing.agr., Lasovac 187, Šandrovac, OIB: 59490991378.

Članak 2.

Mandat članovima Upravnog vijeća Doma za stare i nemoćne osobe Šandrovac traje do 14.10.2024. godine.

**Članak 3.**

Ova Odluka stupa na snagu danom donošenja, a objavit će se u „Općinskom glasniku Općine Šandrovac“.

**KLASA: 551-05/21-01/2**

**URBROJ:2123-05-01-21-1**

**U Šandrovac, 30.06.2021**

 *OPĆINSKO VIJEĆE OPĆINE ŠANDROVAC*

 Predsjednik općinskog vijeća:

 *Tomislav Fleković, v.r.*

Na temelju članka 15. stavka 2. Zakona o sprečavanju sukoba interesa („Narodne novine“ br. 26/11, 12/12, 124/12, 48/13, 57/15, 98/19) i članka 34. točke 13. Statuta Općine Šandrovac („Općinski glasnik Općine Šandrovac“ broj 01/2021) Općinsko vijeće općine Šandrovac na svojoj 2. sjednici održanoj dana 30.06.2021. godine donosi

**O D L U K U**

**o prijedlogu članova Nadzornog odbora Šandroprom d.o.o.**

**Članak 1.**

Općinsko vijeće općine Šandrovac Skupštini Šandroprom d.o.o. Šandrovac, Bjelovarska 6, Šandrovac predlaže imenovati članove Nadzornog odbora Šandroprom d.o.o. na mandat od 4. godine u sljedećem sastavu:

1. Antonia Poljan, bacc.oec., Vinogradska 10, 43227 Šandrovac, OIB: 51476172631,

2. Mario Bedeković, mag.oec., Bilogorska 48, 43227 Šandrovac, OIB: 62593632434,

3. Tihomir Osmakčić, Mali Šandrovac 14, 43227 Šandrovac, OIB:59062930490, predstavnik radnika Šandroprom d.o.o. Šandrovac.

**Članak 2.**

Ova Odluka stupa na snagu danom donošenja, a objavit će se u "Općinskom glasniku Općine Šandrovac“.

 **KLASA: 024-03/21-01/1**

**URBROJ: 2123-05-01-21-1**

**U Šandrovcu, 30.06.2021** **OPĆINSKO VIJEĆE OPĆINE ŠANDROVAC**

 **Predsjednik općinskog vijeća**

 ***Tomislav Fleković, v.r***

***ŠANDROPROM D.O.O.***

**ŠANDROPROM d.o.o.**

**Bjelovarska 6, 43227 Šandrovac**

**OIB: 30730793911**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IZVRŠENJE PLANA PRIHODA I RASHODA ZA RAZDOBLJE**

**01.01.-31.12.2020.**

|  |  |  |  |  |
| --- | --- | --- | --- | --- |
| **Konto**  | **IZVORI FINANCIRANJA**  | **Plan za 2020. godinu** | **Izvršenje 01.01. – 31.12.2020. godinu** | **Indeks %** |
|  | ***UKUPNI PRIHODI***  | **1.840.000,00** | **2.096.143,91** | **113,92** |
| 7500 | Prihodi od usluga rada radnog stroja | 300.000,00 | 378.950,00 | 126,32 |
| 7501 | Prihodi od usluga rada kamiona | 250.000,00 | 243.215,00 | 97,29 |
| 75001 | Prihodi od usluga košnje bankina (traktor Claas) | 130.000,00 | 165.900,00 | 127,62 |
| 7502 | Prihodi od usluga održavanja (radnici) | 190.000,00 | 358.515,00 | 188,69 |
| 7503 | Prihodi od usluga knjigovodstva | 83.000,00 | 94.420,00 | 113,76 |
| 7504 | Prihodi od usluga košnje trave | 100.000,00 | 148.002,50 | 148,00 |
| 7505 | Prihodi od prodaje ulaznica za bazen | 100.000,00 | 100.945,00 | 100,94 |
| 7506 | Prihodi od usluga prijevoza kamionetom | 5.000,00 | 4.712,00 | 94,24 |
| 7509 | Prihodi od pružanja ostalih usluga | 80.000,00 | 83.148,45 | 103,94 |
| 7519 | Prihodi od usluga radova na groblju | 100.000,00 | 101.699,60 | 101,70 |
| 7610 | Prihodi od veleprodaje | 30.000,00 | 43.501,53 | 145,01 |
| 7730 | Prihodi od najamnine-Dom za starije i nemoćne  | 48.000,00 | 48.000,00 | 100,00 |
| 7793 | Prihodi od sufinanciranja ulaznica bazen Gradina (općina Šandrovac) | 100.000,00 | 53.040,75 | 53,04 |
| 77930 | Prihodi od donacija – osobni automobil (Dom za starije i nemoćne osobe Šandrovac) | - | 17.858,00 | - |
| 77932 | Prihodi od donacija - INA d.d. | 25.000,00 | 19.800,00 | 79,20 |
| 7794 | Odgođeno priznavanje prihoda-Dom za starije i nemoćne (amortizacija)  | 79.000,00 | 78.397,68 | 99,24 |
| 7800 | Prihodi od prodaje dugotrajne imovine | - | 702,00 | - |
| 78300 | Prihodi od refundacija za rad radnika (HZZO) | 10.000,00 | 14.562,81 | 145,63 |
| 7861 | Prihodi (odgođeni) od općinskih potpora za investicije (sredstva)-traktor Claas, radni stroj CAT, kamion Mercedes (amortizacija) | 200.000,00 | 127.379,95 | 63,69 |
| 78910 | Prihodi od obračuna štete | 5.000,00 | 12.196,45 | 243,93 |
| 7894 | Prihodi od prefakturiranih usluga / robe | - | 504,00 | - |
| 7899 | Ostali prihodi | 5.000,00 | 693,19 | 13,86 |
|  | ***UKUPNI RASHODI***  | **1.820.000,00** | **2.018.697,87** | **110,92** |
| 400 | Utrošeni materijal (tekuće održavanje i popravci) | 120.000,00 | 100.596,88 | 83,83 |
| 401 | Troškovi energije (struja, voda, gorivo, plin) | 200.000,00 | 172.131,43 | 86,07 |
| 405 | Otpis sitnog inventara | 10.000,00 | 11.103,15 | 111,03 |
| 410 | Troškovi telefona i poštarine, usluge cestovnog prometa | 12.000,00 | 17.819,55 | 148,50 |
| 412 | Usluge održavanja | 25.000,00 | 20.941,70 | 83,77 |
| 416 | Konzultantske i savjetničke usluge (dječji vrtić) | - | 75.000,00 | - |
| 419 | Ostale usluge (registracija, objave, bilježnici, odvjetnici) | 55.000,00 | 27.959,31 | 50,84 |
| 430 | Amortizacija | 280.000,00 | 337.822,57 | 120,65 |
| 440 | Naknade troškova zaposlenika (naknada za prijevoz na posao i sa posla) | 17.000,00 | 18.239,00 | 107,29 |
| 441 | Neproizvodne usluge | 35.000,00 | 31.254,42 | 89,30 |
| 442 | Reprezentacija | 10.000,00 | 1.668,59 | 16,69 |
| 443 | Osiguranje prometnih sredstava (kamion, JCB, Uno, traktori, kamionet) | 30.000,00 | 31.802,48 | 106,01 |
| 446 | Članarina HGK | 5.000,00 | 504,66 | 10,09 |
| 447 | Bankarske usluge i usluge FINA | 10.000,00 | 8.102,80 | 81,03 |
| 449 | Ostali troškovi | 5.000,00 | 10.200,00 | 204,00 |
| 467 | Ostali porezi i trošarine državi, članarina TZ | 5.000,00 | 643,69 | 12,87 |
| 470 | Plaće i nadnice neto | 600.000,00 | 714.801,10 | 119,13 |
| 472 | Doprinosi na i iz plaća  | 300.000,00 | 340.673,26 | 113,56 |
| 476 | Ostale isplate zaposlenima (regres, božićnica, jubilarne nagrade, solidarna pomoć u slučaju smrti užeg člana obitelji, otpremnina) | 45.000,00 | 43.500,00 | 96,67 |
| 477 | Troškovi naknada članovima Nadzornog odbora | 5.000,00 | 0,00 | - |
| 481 | Izravni otpis potraživanja od kupaca  | 5.000,00 | 0,00 | - |
| 710 | Prihod od prodane robe na veliko | 20.000,00 | 24.881,56 | 124,41 |
| 721 | Zatezne kamate | 1.000,00 | 8.862,72 | 886,27 |
| 7505 | Plaćeni PDV na prihod od ulaznica | 25.000,00 | 20.189,00 | 80,76 |
|  | ***DOBIT*** | ***20.000,00*** | ***77.446,04*** | ***387,23*** |

U Šandrovcu, 29.04.2021.

**KLASA: 022-01/21-06**

**URBROJ: 2123-05-06-21-8**

Šandroprom d.o.o.

 Sanela Paukovac, v.d. direktorica

**ŠANDROPROM d.o.o.**

**Bjelovarska bb, 43227 Šandrovac**

**\_\_\_\_\_\_\_\_\_\_\_\_\_\_\_\_\_\_\_\_\_OIB: 30730793911\_\_\_\_\_\_\_\_\_\_\_\_\_\_\_\_\_\_\_\_**

Na temelju članka 275. Zakona o trgovačkim društvima ("Narodne novine" broj 111/93, 34/99, 121/99, 52/00, 118/03, 107/07, 146/08, 137/09, 152/11, 111/12, 144/12, 68/13, 110/15, 40/19) i članka 58. st. 1 toč. 16. Statuta općine Šandrovac, („Općinski glasnik Općine Šandrovac broj 01/2021) Glavna skupština društva "Šandroprom" d.o.o. održana dana 01. srpnja 2021. godine donijela je

**O D L U K U**

**o imenovanju članova Nadzornog odbora "Šandroprom" d.o.o**.

**I.**

Za člana Nadzornog odbora "Šandroprom" d.o.o. na vrijeme od 01. srpnja 2021. do 01. srpnja 2025. godine imenuju se:

1. Antonia Poljan, bacc.oec., Vinogradska 10, 43227 Šandrovac, OIB: 51476172631,

2. Mario Bedeković, mag.oec., Bilogorska 48, 43227 Šandrovac, OIB: 62593632434,

3. Tihomir Osmakčić, Mali Šandrovac 14, 43227 Šandrovac, OIB:59062930490, predstavnik radnika Šandroprom d.o.o. Šandrovac.

**II.**

Mandat imenovanih članova Nadzornog odbora Šandroprom d.o.o. počinje teći danom donošenja odluke Glavne skupštine i traje 4 godine.

**III.**

Na konstituirajućoj sjednici Nadzornog odbora članovi između sebe biraju predsjednika i njegova zamjenika.

**IV.**

Nadzorni odbor nadzire vođenje poslova društva.

GS-2-1/2021

Šandrovac, 01.srpnja 2021.

Predsjednik Glavne skupštine

Općinski načelnik općine Šandrovac

Dario Halauš, struč.spec.ing.agr.

***OPĆINSKI NAČELNIK OPĆINE ŠANDROVAC***

Na temelju članka 58. Statuta Općine Šandrovac („Općinski glasnik Općine Šandrovac“ 01/2021) nakon provedenog natječaja za košnju livada u vlasništvu općine Šandrovac, koji je objavljen dana 11.06.2021. godine na oglasnim pločama u naseljima u Općini Šandrovac kao i na web stranici općine Šandrovac www.sandrovac.hr, Općinski načelnik Općine Šandrovac na prijedlog Povjerenstva za provedbu natječaja za košnju livada dana 21.06.2021. godine donosi sljedeću

**ODLUKU**

**o odabiru ponuditelja povodom natječaja za košnju livada**

**u vlasništvu općine Šandrovac**

**Članak 1.**

Povodom natječaja za košnju livada u vlasništvu općine Šandrovac KLASA: 363-01/21-03/1

URBROJ:2123-05-03-21-3, od 11.06.2021. odabiru se ponude sljedećih ponuditelja:

|  |  |  |  |  |
| --- | --- | --- | --- | --- |
| Redni broj | Ponuditelj | Adresa ponuditelja | Datum i oznaka ponude | Ponuđena cijena |
| 1. | DEKALIĆ KRISTIJAN OPG | Doljani 29, Šandrovac | 17.06.2021.KLASA :363-01/21-03/1URBROJ: 2123-05-03-21-4Livade kod ambulante | 70,00 kn |
| 2. | ŽELJKO GORENJAK | Bjelovarska 61Šandrovac | 18.06.2021.KLASA :363-01/21-03/1URBROJ: 2123-05-03-21-5Livade kod bazena | 280,00 kn |

**Članak 2.**

U posjed se stupa nakon uplate ponuđenog iznosa u proračun općine Šandrovac, broj računa IBAN: HR3224020061856400002, model HR68, poziv na broj odobrenja 7811-OIB, opis plaćanja: natječaj košnja livada.

**Članak 3.**

Ova Odluka stupa na snagu danom donošenja, a objavit će se na oglasnim pločama u Općini Šandrovac.

**KLASA: 363-01/21-03/3**

**URBROJ:2123-05-03-21-7**

**U Šandrovcu, 21.06.2021**

 Općinski načelnik općine Šandrovac

Dario Halauš, struč.spec.ing.agr.v.r.

Na temelju članka 58. Statuta Općine Šandrovac („Općinski glasnik Općine Šandrovac“ 01/2021) nakon provedenog natječaja za košnju livada u vlasništvu općine Šandrovac, koji je objavljen dana 02.06.2021. godine na oglasnim pločama u naseljima u Općini Šandrovac kao i na web stranici općine Šandrovac www.sandrovac.hr, Općinski načelnik Općine Šandrovac dana 11.06.2021. godine donosi sljedeću

**ODLUKU**

**o poništaju natječaja za košnju livada**

**u vlasništvu općine Šandrovac**

**Članak 1.**

Poništava se natječaj za košnju livada u vlasništvu općine Šandrovac (KLASA: 363-01/21-03/1, URBROJ:2123-05-03-21-2 od 02.06.2021.), s obzirom da u ostavljenom roku nije pristigla niti jedna ponuda.

**Članak 2.**

Ova Odluka stupa na snagu danom donošenja, a objavit će se na oglasnim pločama u Općini Šandrovac.

**KLASA: 363-01/21-03/3**

**URBROJ:2123-05-03-21-2**

**U Šandrovcu, 11.06.2021** Općinski načelnik općine Šandrovac

Dario Halauš, struč.spec.ing.agr.v.r.

Na temelju članka 24. Zakona o sustavu civilne zaštite („Narodne novine“ br. 82/2015, 118/2018, 31/2020, 20/2021) i članka 58. Statuta Općine Šandrovac („Općinski glasnik Općine Šandrovac“ broj 01/2021.), Općinski načelnik Općine Šandrovac dana 30. lipnja 2021. donio je sljedeću

**O D L U K U**

**o imenovanju članova Stožera civilne zaštite Općine Šandrovac**

**Članak 1.**

Ovom Odlukom imenuje se Stožer civilne zaštite Općine Šandrovac.

Stožer civilne zaštite je stručno, operativno i koordinativno tijelo koje pruža stručnu pomoć i priprema akcije zaštite i spašavanja kojima rukovodi općinski načelnik Općine Šandrovac.

Stožer zaštite i spašavanja aktivira se kada se proglasi stanje neposredne prijetnje, katastrofe i velike nesreće.

Pozivanje i aktiviranje Stožera nalaže općinski načelnik općine Šandrovac.

Općinski načelnik poduzima radnje za  upravljanje i usklađivanje aktivnosti operativnih snaga i ukupnih ljudskih i materijalnih resursa  općine Šandrovac u slučaju neposredne prijetnje, katastrofe i velike nesreće s ciljem sprječavanja, ublažavanja i otklanjanja posljedica katastrofe i velike nesreće.

**Članak 2.**

Stožer zaštite i spašavanja ima ukupno 9 (devet) članova i to: načelnika stožera i zamjenika načelnika stožera i 7 (sedam) članova od kojih se 4 (četiri) člana imenuje po dužnosti i to: predstavnik Područnog ureda za zaštitu i spašavanje, predstavnik policijske postaje Bjelovar, predstavnici zdravstvenih ustanova (Veterinarska stanica Bjelovar – ambulanta Šandrovac, Dom zdravlja Bjelovar - Ambulanta Šandrovac) te 3 (tri) člana kao predstavnici službi koje se zaštitom i spašavanjem bave kao redovnom djelatnošću (Ina d.d,, HGSS, Crveni križ).

**Članak 3.**

Za članove Stožera civilne zaštite Općine Šandrovac imenuju se:

|  |  |  |  |  |  |
| --- | --- | --- | --- | --- | --- |
| **Red.****broj** | **Ime i** **prezime** |  **Tel/mob** |  **Adresa** |  **Položaj** |  **Dužnost u**  **stožeru** |
| 1. | ZDELAR GORAN | 874-062091/2824040 | Bjelovarska 26  43227 Šandrovac | zapovjednik Vatrogasne zajednice općine Šandrovac | načelnikstožera |
| 2. | TOMISLAV FLEKOVIĆ | 091 7963301 | Zagrebačka 643227 Šandrovac | Predsjednik općinskog vijeća općine Šandrovac | zamjenik načelnikastožera |
| 3. | ŠOSTAREC MARIO |  270 132 270 142 | PP Bjelovar, Vlahe Paljetka bb, 43000 Bjelovar | Voditelj sektora Policijske Postaje Bjelovar | član stožera |
| 4. | ANDRIJA JANEKOVIC | 099 2560443 | Ivana Gundulića 1/I, 43 000 Bjelovarajanekovic@mup.hr | Voditelj odjela za preventivne i planske poslove DUZS Bjelovar | član stožera |
| 5. | VANJA LEŽ | 091/4972455 | Ina naftaplin,Mišulinovac 68, 43276 Veliko Trojstvo | Rukovoditelj objekata polja | član stožera |
| 6. | VUKOŠA KREŠIMIR | 098/203986 | Zagrebačka 1, 43227 Šandrovac | Veterinar u Veterinarskoj stanici Bjelovar d.o.o. –ambulanta Šandrovac | član stožera |
| 7. | MATIJAŠEVIĆMAJA dr. | 874-280098/1753341 | Jarak 1,43227 Šandrovac | Liječnica opće prakse u Domuzdravlja BBŽ – Ambulanta Šandrovac | član stožera |
| 8. | ANĐELKABEDEKOVIĆ |  874-120 | Vinogradska 20, 43227 Šandrovac | Hrvatski crveni križ–Gradsko društvo Bjelovar,ogranak Šandrovac –predsjednica | član stožera |
| 9. | MARIO GOLEM | bjelovar@hgss.hrmario.golem@hgss.hr091 466 530 02 | Mlinovac 2143000 BjelovarDubravka 31, Daruvar | Član Hrvatske gorske službe spašavanja – stanica Bjelovar  | član stožera |

**Članak 4.**

Općinski načelnik općine Šandrovac donosi Plan pozivanje i aktiviranja Stožera civilne zaštite Općine Šandrovac.

 **Članak 5.**

Jedinstveni upravni odjel Općine Šandrovac obavlja administrativne i tehničke poslove te osigurava uvjete za rad Stožera civilne zaštite.

**Članak 6.**

Članovi stožera civilne zaštite dužni su završiti osposobljavanje koje provodi Ministarstvo unutarnjih poslova prema Programu osposobljavanja članova stožera civilne zaštite koji donosi nadležni ministar, u roku od godinu dana od imenovanja u stožer civilne zaštite.

**Članak 7.**

Ova Odluka stupa na snagu danom donošenja, a objaviti će se u „Općinskom glasniku Općine Šandrovac".

Danom stupanja na snagu ove Odluke prestaje važiti Odluka o imenovanju Stožera zaštite i spašavanja na području općine Šandrovac (KLASA: 810-01/17-03/3, URBROJ: 2123-05-03-17-1 od 19.06.2017.).

**KLASA: 810-01/21-03/2**

**URBROJ: 2123-05-03-21-1**

**U Šandrovcu, 30.06.2021.**

 Općinski načelnik općine Šandrovac

  *Dario Halauš, struč. spec.ing.agr.v.r.*

Na temelju članka 21. stavak 5. Zakona o sustavu civilne zaštite („Narodne novine“ br. 82/2015, 118/2018, 31/2020, 20/2021) te odredbi Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ br. 126/19) i Odluke o imenovanju Stožera zaštite i spašavanja Općine Šandrovac (KLASA: 810-03/21-03/2, URBROJ: 2123-05-03-21-1 od 30.06.2021. godine) općinski načelnik općine Šandrovac 30.06.2021. godine donosi

**POSLOVNIK O RADU**

**STOŽERA CIVILNE ZAŠTITE OPĆINE ŠANDROVAC**

**Članak 1.**

Ovim Poslovnikom uređuje se način rada Stožera civilne zaštite Općine Šandrovac (u daljnjem tekstu: Stožer), postupak pozivanja, način vođenja sjednica, odlučivanje, prekid rada i zaključenje sjednice, dnevnik rada i situacijska izvješća za vrijeme dok je Stožer aktiviran u velikoj nesreći i katastrofi, javnost rada, obavljanje stručnih, administrativnih i drugih poslova za Stožer, popis radnih i drugih dokumenta operativnog karaktera (zaključak, zapisnici, zabilješke, analize, izrada i dostava izvješća i dr.), osposobljavanje članova Stožera, te sudjelovanje u vježbama sustava civilne zaštite.

# Članak 2.

Stožer provodi mjere i aktivnosti civilne zaštite sukladno odredbama Zakona o sustavu civilne zaštite i propisa donesenih za njegovu provedbu te planu djelovanja civilne zaštite Općine Šandrovac.

Stožer operativno prati i koordinira mjere i aktivnosti sustava civilne zaštite radi spašavanja ljudi i materijalnih dobara na području Općine Šandrovac:

* + 1. ako zaprijeti neposredna opasnost za nastanak određene velike nesreće koja može ugroziti živote i zdravlje ljudi i materijalna dobra (preventivna operativna funkcija),
		2. ako načelnik Općine Šandrovac proglasi nastanak velike nesreće na određenom području Općine Šandrovac (operativna funkcija u fazi spašavanja i otklanjanja nastalih posljedica),
		3. kada sudjeluje u vježbi civilne zaštite, za vrijeme vježbe.

# Članak 3.

Nakon aktiviranja sustava civilne zaštite, Stožer poduzima sljedeće mjere i aktivnosti:

1. procjenjuje razvoj događaja i sukladno tome usmjerava snage i sredstva civilne zaštite na područja na kojima je njihovo angažiranje potrebno i predlaže mjere i aktivnosti civilne zaštite koje treba poduzimati,
2. priprema prijedloge o upotrebi i angažiranju svih snaga i sredstava civilne zaštite na provođenju mjera i aktivnosti u spašavanju ljudi i materijalnih dobara koji su ugroženi ili nastradali zbog djelovanja velike nesreće na pogođenom području,
3. obavlja poslove informiranja javnosti o provođenju mjera civilne zaštite.

# ORGANIZACIJA RADA STOŽERA

**Članak 4.**

Jedinstveni upravni odjel Općine Šandrovac obavlja administrativne i tehničke poslove za Stožer te osigurava uvjete za rad Stožera.

# Članak 5.

Stožer održava sjednice, u pravilu u sjedištu Općine Šandrovac na adresi Bjelovarska 6, 43227 Šandrovac, a po potrebi Stožer se može sastati i na drugim lokacijama, o čemu odlučuje načelnik Stožera.

Sjednice se održavaju najmanje jedanput godišnje i po potrebi u drugim slučajevima, ovisno o prijetnji od nastanka, nastanku, vrsti i karakteru velike nesreće ili provedbi vježbe ili drugih preventivnih aktivnosti.

# Članak 6.

Načelnik Stožera civilne zaštite Općine Šandrovac rukovodi radom Stožera.

Kada se proglasi velika nesreća, rukovođenje radom Stožera preuzima načelnik Općine Šandrovac ili, po ovlaštenju načelnika Općine Šandrovac načelnik Stožera.

# Članak 7.

Pozivanje članova Stožera na redovnu godišnju sjednicu obavlja načelnik Stožera, dok u drugim slučajevima poziva načelnik sukladno Planu pozivanja Stožera civilne zaštite Općine Šandrovac.

Ovisno o okolnostima i procjenama o mogućnosti nastanka velike nesreće načelnik Stožera može staviti Stožer u stanje pripravnosti i po potrebi sazvati sjednicu Stožera.

# Članak 8.

Načelnik Stožera predsjedava sjednicama i utvrđuje prijedlog dnevnog reda.

Svi članovi Stožera imaju pravo predložiti izmjenu ili dopunu dnevnog reda uz obrazloženje prijedloga.

U slučaju spriječenosti načelnika, sjednicom predsjedava zamjenik načelnika Stožera.

U slučaju spriječenosti načelnika i zamjenika načelnika, sjednicom predsjedava član Stožera kojeg odredi načelnik.

# Članak 9.

Stožer, u pravilu, obavlja zadaće uz nazočnost većine članova Stožera, a ovisno o vrsti ugroze može obavljati poslove i zadaće u užem sastavu, o čemu odlučuje načelnik Stožera.

# Članak 10.

U radu Stožera prema potrebi mogu sudjelovati i predstavnici središnjih tijela državne uprave i pravnih osoba od značaja za civilnu zaštitu Općine Šandrovac i stručnjaci za pojedina područja radi iznošenja stručnih mišljenja i prijedloga.

# Članak 11.

Član Stožera koji je spriječen prisustvovati sjednici može dostaviti pisano mišljenje o pitanjima koja su na dnevnom redu, o čemu će načelnik Stožera upoznati članove, a može ga i zamijeniti ovlašteni predstavnik tijela iz kojeg je spriječeni član.

# Članak 12.

Stožer donosi zaključke:

* kada utvrđuje određeni stav o pitanjima iz područja civilne zaštite,
* kada utvrđuje zadaće za članove Stožera i druge fizičke i pravne osobe iz članka 10. ovog Poslovnika.

Načelnik Stožera definira prijedloge i zaključke nakon rasprave po određenoj točki dnevnog reda.

Članovi Stožera izjašnjavaju se o prijedlozima i zaključcima Stožera.

# Članak 13.

O radu na sjednici vodi se zapisnik u koji se unosi evidencija nazočnih, zaključci i prijedlozi Stožera i druga važna pitanja sa sjednice Stožera.

Zapisnik iz stavka 1. ovog članka potpisuje načelnik Stožera.

Svaki član Stožera ima pravo tražiti da se njegove izjave i prijedlozi unesu u zapisnik.

# Članak 14.

Za djelovanje Stožera, načelnik Stožera može tražiti potrebne obavijesti i izvješća od tijela, operativnih snaga i sudionika civilne zaštite i pravnih osoba koji su zaduženi za provedbu donesenih prijedloga i zaključaka Stožera.

# Članak 15.

Osposobljavanje članova Stožera za djelovanje u sustavu civilne zaštite i sudjelovanje u vježbama sustava civilne zaštite organizira Državna uprava za zaštitu i spašavanje.

# Članak 16.

Stožer osigurava javnost svoga rada.

Načelnik Stožera može iznimno isključiti javnost sa sjednice Stožera kada to zahtijeva priroda pitanja koje se razmatra.

**Članak 17.**

Sastavni dio ovog Poslovnika je popis članova stožera civilne zaštite.

**Članak 18.**

 Danom stupanja na snagu ovog poslovnika prestaje važiti Poslovnik o radu Stožera civilne

 zaštite Općine Šandrovac ( KLASA: 810-03/17-03/4, URBROJ: 2123-05-03-17-1 od

 19.06.2017.

 Ovaj Poslovnik primjenjuje se osmog dana od dana objave u „Općinskom glasniku Općine

 Šandrovac“.

**OPĆINSKI NAČELNIK OPĆINE ŠANDROVAC**

 **KLASA: 810-03/21-03/3**

**URBROJ: 2123-05-03-21-1**

 **U Šandrovcu, 30.06.2021.**

 **Općinski načelnik općine Šandrovac**

 Dario Halauš, struč.spec.ing.agr.

**Prilog broj 1.**

***Tabela s operativnim podacima osoba ovlaštenih za aktiviranje i pozivanje***

***stožera civilne zaštite općine Šandrovac***

|  |  |  |  |  |
| --- | --- | --- | --- | --- |
| **Red.****broj** | **Ime i prezime** |  **Dužnost** |  **Adresa** **stanovanja** |  **Tel/mob** |
| **1.** | **Dario Halauš** | **općinski načelnik** **Općine Šandrovac** | **Lasovac 58,****Šandrovac** | **091/6199362 mob.****043/874-128 posao** |

***Tabela s operativnim podacima članova***

***civilne zaštite općine Šandrovac***

|  |  |  |  |  |  |
| --- | --- | --- | --- | --- | --- |
| **Red.****broj** | **Ime i** **prezime** |  **Tel/mob** |  **Adresa** |  **Položaj** |  **Dužnost u**  **stožeru** |
| 1. | ZDELAR GORAN | 874-062091/2824040 | Bjelovarska 26  43227 Šandrovac | zapovjednik Vatrogasne zajednice općine Šandrovac | načelnikstožera |
| 2. | TOMISLAV FLEKOVIĆ | 091 7963301 | Zagrebačka 643227 Šandrovac | Predsjednik općinskog vijeća općine Šandrovac | zamjenik načelnikastožera |
| 3. | ŠOSTAREC MARIO |  270 132 270 142 | PP Bjelovar, Vlahe Paljetka bb, 43000 Bjelovar | Voditelj sektora Policijske Postaje Bjelovar | član stožera |
| 4. | ANDRIJA JANEKOVIC | 099 2560443 | Ivana Gundulića 1/I, 43 000 Bjelovarajanekovic@mup.hr | Voditelj odjela za preventivne i planske poslove DUZS Bjelovar | član stožera |
| 5. | VANJA LEŽ | 091/4972455 | Ina naftaplin,Mišulinovac 68, 43276 Veliko Trojstvo | Rukovoditelj objekata polja | član stožera |
| 6. | VUKOŠA KREŠIMIR | 098/203986 | Zagrebačka 1, 43227 Šandrovac | Veterinar u Veterinarskoj stanici Bjelovar d.o.o. –ambulanta Šandrovac | član stožera |
| 7. | MATIJAŠEVIĆMAJA dr. | 874-280098/1753341 | Jarak 1,43227 Šandrovac | Liječnica opće prakse u Domuzdravlja BBŽ – Ambulanta Šandrovac | član stožera |
| 8. | ANĐELKABEDEKOVIĆ |  874-120 | Vinogradska 20, 43227 Šandrovac | Hrvatski crveni križ–Gradsko društvo Bjelovar,ogranak Šandrovac –predsjednica | član stožera |
| 9. | MARIO GOLEM | bjelovar@hgss.hrmario.golem@hgss.hr091 466 530 02 | Mlinovac 2143000 BjelovarDubravka 31, Daruvar | Član Hrvatske gorske službe spašavanja – stanica Bjelovar  | član stožera |

 Izvor podataka: JUO Općine Šandrovac

**Mjesto rada i glavno zborno mjesto** za mobilizaciju stožera civilne zaštite nalazi se u poslovnom prostoru **Općine Šandrovac, Bjelovarska 6, 43227 Šandrovac.**

Stožer je odredio i **pričuvnu lokaciju** sa sustavom veza i pričuvnim napajanjem električnom energijom **na adresi Vatrogasnog doma u Šandrovcu, Bjelovarska 7.**

Temeljem članka 23. stavak 6. Zakona o vatrogastvu („Narodne novine“ broj 125/19) i članka 58. točke 16. Statuta Općine Šandrovac („Općinski glasnik Općine Šandrovac“ broj 1/2021.), Općinski načelnik općine Šandrovac dana 30.06.2021. godine donosi sljedeću

**ODLUKU**

**O IMENOVANJU PREDSTAVNIKA OPĆINE ŠANDROVAC**

**U SKUPŠTINI VATROGASNE ZAJEDNICE OPĆINE ŠANDROVAC**

**Članak 1.**

Ovom Odlukom imenuje se Slaven Kurtak, sa prebivalištem na adresi Bjelovarska 42, 43227 Šandrovac, OIB: 18905617556, predstavnikom Općine Šandrovac u Skupštini Vatrogasne zajednice Općine Šandrovac.

**Članak 2.**

Ovlašćuje se imenovani da u radu Skupštine Vatrogasne zajednice Općine Šandrovac predstavlja, zastupa i odlučuje u ime Općine Šandrovac.

**Članak 3.**

Ova Odluka stupa na snagu danom donošenja, a objaviti će se u „Općinskom glasniku Općine Šandrovac“.

**KLASA: 810-01/21-03/4**

**URBROJ: 2123-05-03-21-1**

**Šandrovac, 30.06.2021.**

 ***OPĆINSKO VIJEĆE OPĆINE ŠANDROVAC***

 Općinski načelnik općine Šandrovac

  *Dario Halauš, struč. spec.ing.agr.*

Na temelju članka 25. stavka 1. Zakona o regionalnom razvoju Republike Hrvatske („Narodne novine broj 147/14, 123/17 i 118/ 18), članka 26. Zakona o sustavu strateškog planiranja i upravljanja razvojem Republike Hrvatske (,,Narodne novine, 123/17), članka 2. stavka 1. točka 9. Uredbe o smjernicama za izradu akata strateškog planiranja od nacionalnog značaja za jedinice lokalne i područne (regionalne) samouprave („Narodne novine“, 89/2018.) te članka 58. Statuta općine Šandrovac („Općinski glasnik Općine Šandrovac“ broj 01/2021), općinski načelnik općine Šandrovac donosi

**ODLUKU**

**o pokretanju postupka izrade Provedbenog programa općine Šandrovac za mandatno razdoblje 2021. – 2025. godine**

**Članak 1.**

 Ovom odlukom se pokreće postupak izrade Provedbenog programa općine Šandrovac za mandatno razdoblje 2021. – 2025. godine (u daljnjem tekstu: Provedbeni program).

**Članak 2.**

 Provedbeni program opisuje prioritetne mjere i aktivnosti za provedbu ciljeva iz hijerarhijski viših akata strateškog planiranja od nacionalnog značaja i od značaja za jedinicu lokalne područne (regionalne) samouprave. Elementi koji će biti sadržani u provedbenom programu služe za praćenje rezultata i ocjenu djelotvornosti mjera u okviru postavljenih ciljeva. Svaka mjera mora biti povezana sa aktivnošću u proračunu.

**Članak 3.**

 Provedbenim programom će se unaprijediti poslovno okruženje, infrastruktura, daljnji rast gospodarstva te uravnotežen razvoj općine Šandrovac učinkovitim korištenjem resursa sukladno načelu partnerstva.

**Članak 4.**

 Sukladno odredbama Zakona o strateškom planiranju i upravljanjem razvoja Republike Hrvatske informirati će se javnost o pokretanju postupka izrade objavom na službenim internet stranicama općine Šandrovac www.sandrovac.hr.

**Članak 5.**

 Ova odluka na snagu stupa danom donošenjem i objavit će se u „Općinskom glasniku općine Šandrovac“.

**KLASA: 011-01/21-03/1**

**URBROJ: 2123-05-03-21-1**

**U Šandrovcu, 01.07.2021.**

 Općinski načelnik Općine Šandrovac

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dario Halauš, struč.spec.ing.agr.v.r.

Na temelju članka 25. stavka 1. Zakona o regionalnom razvoju Republike Hrvatske („Narodne novine broj 147/14, 123/17 i 118/ 18), članka 35. Zakona o sustavu strateškog planiranja i upravljanja razvojem Republike Hrvatske (,,Narodne novine, 123/17) te članka 58. Statuta općine Šandrovac („Općinski glasnik Općine Šandrovac“ broj 01/2021), općinski načelnik općine Šandrovac donosi

**ODLUKU**

**o ovlaštenju za izradu Provedbenog programa grada općine Šandrovac**

**za mandatno razdoblje 2021.-2025. godine**

**Članak 1.**

Ovlašćuje se Javna ustanova Razvojna agencija Bjelovarsko-bilogorske županije, regionalni koordinator za Bjelovarsko-bilogorsku županiju, za pružanje stručne pomoći i obavljanje poslova nadzora i koordinacije tijekom postupka izrade Provedbenog programa općine Šandrovac.

**Članak 2.**

Ova Odluka na snagu stupa danom donošenjem i objavit će se u „Općinskom glasniku općine Šandrovac“.

**KLASA: 011-01/21-03/1**

**URBROJ: 2123-05-03-21-2**

**U Šandrovcu, 01.07.2021.**

 Općinski načelnik Općine Šandrovac

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dario Halauš, struč.spec.ing.agr.v.r.

Za izdavača: Dario Halauš, Općinski načelnik

Tehnički i izvršni urednik: Sandra Sedlanić

Tel. 043/874-128, Fax; 043/874-366, E-mail:

[www.sandrovac.hr](http://www.sandrovac.hr)

Naklada: 10 primjeraka

Tisak: Općina Šandrovac, Jedinstveni upravni odjel